

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

 **HOTĂRÂREA NR. 415/19.12.2024**

**privind solicitarea de trecere din domeniul privat al Statului**

**în domeniul privat al Municipiului Satu Mare a unei cote părți din imobilul construcție situat în Municipiul Satu mare, str. Horea nr. 6**

 Consiliul local al Municipiului Satu Mare,

 Luând în considerare intenția de reabilitare a imobilului situat în municipiul Satu Mare, str. Horea nr. 6,

 Analizând proiectul de hotărâre înregistrat sub nr. 70599/12.12.2024, referatul de aprobare al inițiatorului, înregistrat sub nr. 70601/12.12.2024, raportul de specialitate al Direcției patrimoniu - Serviciul Patrimoniu Concesionări Închirieri înregistrat sub nr. 70603/12.12.2024, raportul de specialitate al Serviciului Juridic, înregistrat sub nr. 70980/13.12.2024, avizele comisiilor de specialitate ale Consiliului Local Satu Mare,

Luând în considerare prevederile:

- art. 136 alin. (4) din Constituția României;

- art. 553, art. 555, art. 557 ale Codului civil, Cartea a-III-a despre bunuri;

- art. 358 din Codul administrativ, aprobat prin O.U.G. nr.57/2019, modificat și completat,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 87 alin. (5), art. 129 alin. (2) lit. c) și alin. (6) lit. b), ale art. 139 alin. (2), ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta

 **H O T Ă R Â R E:**

**Art. 1.** Se solicită trecerea din domeniul privat al Statului în domeniul privat al municipiului Satu Mare, a unei cote părți din imobilul construcție, situat în municipiul Satu Mare, str. Horea nr. 6, identificată în documentația denumită ”*Relevare clădire și stabilire cote pentru spațiile deținute de Municipiul Satu Mare”,* care constituie anexa la prezenta hotărâre, după cum urmează:

* nr. de inventar NVPPS-407659838-2021, valoare de inventar 625453,56 lei;
* CF nr.187695-C1Satu Mare (CF vechi nr. 49325, nr. top. vechi 36), nr. top.187695-C1;

**Art. 2.** Cu ducerea la îndeplinire a prezentei se încredințează Primarul municipiului Satu Mare şi Direcția patrimoniu, Serviciul Patrimoniu Concesionări Închirieri.

**Art. 3.** Prezenta hotărâre se comunică prin intermediul Secretarului general, în termenul prevăzut de lege, Primarului municipiului Satu Mare, Instituției Prefectului Județul Satu Mare, Direcției economice, Direcției patrimoniu, iar prin intermediul Serviciului Patrimoniu, Concesionări, Închirieri Ministerului Finanțelor.

**Președinte de ședință, Contrasemnează**

 **Bertici Ștefan  Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale